ক্লাগেনফুর্ট
ক্লাগেনফুর্ট বা ক্লাগেনফুর্ট আম ভ্যোর্টারজে (জার্মান: Klagenfurt am Wörthersee আ-ধ্ব-ব: ˌklaːɡn̩fʊʁt ʔam ˈvœʁtɐzeː]; শুনুন; আক্ষরিক অর্থে "ভ্যোর্টারযে হ্রদের পারাপারের বিলাপ"; স্লোভেনীয়: Celovec; অস্ট্র-বাভারিয়ান: Klognfuat; Carinthian Slovene: Clouvc))) মধ্য ইউরোপের রাষ্ট্র অস্ট্রিয়ার দক্ষিণভাগের অঙ্গরাজ্য কের্নটেনের রাজধানী ও বৃহত্তম নগরী। এছাড়া এটি স্লোভেনীয় কারিন্থিয়া অঞ্চলের সাথে মিলে ঐতিহাসিক বৃহত্তর কের্নটেন অঞ্চলেরও প্রধান শহর। ২০২৩ সালের হিসাব অনুযায়ী শহরের জনসংখ্যা ১ লক্ষের কিছু বেশি, ফলে এটি অস্ট্রিয়ার ৬ষ্ঠ বৃহত্তম শহর (ভিয়েনা, গ্রাৎস, লিনৎস, জালৎসবুর্গ ও ইন্সব্রুকের পরে)। নগর এলাকার আয়তন প্রায় ১২০ বর্গকিলোমিটার। এ শহরে রোমান ক্যাথলিক মণ্ডলীয় ধর্মপ্রদেশের মহাধ্যক্ষ বা বিশপের আসন রয়েছে। শিক্ষাপ্রতিষ্ঠানগুলির মধ্যে ক্লাগেনফুর্ট বিশ্ববিদ্যালয়, কের্নটেন ফলিত বিজ্ঞান বিশ্ববিদ্যালয় ও গুস্টাফ মালার বেসরকারি সঙ্গীত বিশ্ববিদ্যালয় উল্লেখ্য। ক্লাগেনফুর্টকে অস্ট্রিয়ার আদিবাসী কের্নটেনীয় স্লোভেন সংখ্যালঘু সম্প্রদায়ের সাংস্কৃতিক কেন্দ্র হিসেবে গণ্য করা হয়। অনেকগুলি চত্ববিশিষ্ট আকর্ষণীয় নগরকেন্দ্র, পুরাতন নগরভবনসহ অন্যান্য সাংস্কৃতিক বৈশিষ্ট্যমণ্ডিত বলে ও ভ্যোর্টারজে হ্রদের সন্নিকটে অবস্থিত বলে ক্লাগেনফুর্ট পর্যটকদের কাছে জনপ্রিয়।